बोकारो में शिबू सोरेन पर लगा जबरन जमीन हथियाने का आरोप  
बोकारो स्टील प्लांट के 40 रिटायर्ड अधिकारियों और कर्मचारियों का आरोप है कि उनकी जमीन पर शिबू सोरेन के स्वर्गीय बेटे दुर्गा सोरेन के नाम पर एक कॉपरेटिव सोसाइटी बन रही है।
झारखंड के बोकारो जिले में पूर्व मुख्यमंत्री शिबू सोरेन और उनकी बहू सीता सोरेन पर जबरन जमीन पर कब्जा करने का आरोप लगा है। बोकारो स्टील प्लांट के 40 रिटायर्ड अधिकारियों और कर्मचारियों का आरोप है कि उनकी जमीन पर शिबू सोरेन के स्वर्गीय बेटे दुर्गा सोरेन के नाम पर एक कॉपरेटिव सोसाइटी बन रही है।
 
इन अधिकारियों का कहना है कि इन्होंने यह जमीन बोकारो के चास इलाके में 1983 में ली थी, लेकिन जब वे पिछले साल इस पर घर बनाने पहुंचे तो पता चला कि इस पर शिबू सोरेन ने कब्जा कर लिया है। अब ये लोग अपनी जमीन वापस पाने के लिए मदद की कई जगह गुहार लगा रहे हैं, लेकिन पूर्व सीएम के खिलाफ कोई भी सरकारी अधिकारी आवाज उठाने में डर रहा है हालांकि इस मामले की जांच के लिए एक कमेटी बना दी गई है।